Tuomas Sammelvuo
Tuomas Sammelvuo (s. 16. helmikuuta 1976 Pudasjärvi) on suomalainen lentopallovalmentaja ja entinen lentopalloilija. Sammelvuo on toiminut Suomen miesten lentopallomaajoukkueen päävalmentajana vuodesta 2013 ja jatkaa tehtävässään nykyisen sopimuksen mukaan ainakin vuoteen 2020 asti. Ensiesiintymisensä seurajoukkueen päävalmentajana Sammelvuo teki kaudella 2016-17 Venäjän Superliigassa Kemerovon riveissä. Tammikuussa 2017 hän solmi 3+2-vuotisen jatkosopimuksen Kemerovoon.
Tuomas Sammelvuo
Sammelvuo kärsi nilkan kipeytymisestä EM-kisojen jälkeen, 2007–2008 kauden alussa. Hän pelasi kuitenkin kipeällä nilkalla Venäjän Cupin semifinaaliturnauksessa, jossa hänet valittiin parhaaksi hyökkääjäksi. Dynamo Jantar ei kuitenkaan selviytynyt cupin finaaliin, kun se hävisi Iskra Odintsovalle.